**APSTIPRINĀTS**

ar Iepirkumu komisijas

2016.gada 13. jūlija sēdes

protokolu Nr.1

## Iepirkums, kas tiek veikts saskaņā ar Publisko iepirkumu likuma 8.2pantu

**„Avota ūdens piegāde, ūdens sadales iekārtu noma un tehniskā apkope”**

 (iepirkuma identifikācijas Nr. RPP 2016/24)

## INSTRUKCIJA

1. VISPĀRĪGĀ INFORMĀCIJA
	1. **Pasūtītājs** – Rīgas pašvaldības policija, kas veic iepirkumu „Avota ūdens piegāde, ūdens sadales iekārtu noma un tehniskā apkope” (turpmāk – Iepirkums).
		1. Juridiskā adrese Lomonosova iela 12a, Rīgā, LV-1019, Latvija.
		2. Tālrunis 67037803, fakss 67037895.
		3. Profila adrese internetā <http://rpp.riga.lv> (turpmāk – Interneta vietne).
		4. Darba laiks no pirmdienas līdz piektdienai – no plkst. 8:00 līdz plkst. 16:30, (pusdienu pārtraukums no 12:00 līdz 12:30). Pirmssvētku dienās darba laiks tiek saīsināts par divām stundām.
	2. **Kontaktpersona**,kura sniedz organizatorisku informāciju: Rīgas pašvaldības policijas Juridiskās nodaļas vecākās juriskonsultes p.i. Ilze Meilus-Lūse, tālr.: 67037893, e-pasts: Ilze.Meilus@riga.lv.
	3. **Iepirkuma dokumentu saņemšana**:Iepirkuma dokumenti (instrukcija ar pielikumiem, turpmāk – Instrukcija) ir brīvi un tieši elektroniski pieejami Interneta vietnē. Ja ieinteresētais piegādātājs pieprasa izsniegt Instrukciju drukātā veidā, Pasūtītājs to izsniedz ieinteresētajam piegādātājam triju darbdienu laikā pēc tam, kad saņemts Instrukcijas pieprasījums, ievērojot nosacījumu, ka Instrukcijas pieprasījums iesniegts laikus pirms piedāvājumu iesniegšanas termiņa beigām.
	4. **Papildu informācijas sniegšana**:
		1. Ja ieinteresētais piegādātājs ir laikus pieprasījis papildu informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Pasūtītājs to sniedz iespējami īsā laikā, bet ne vēlāk kā 3 (trīs) dienas pirms piedāvājumu iesniegšanas termiņa beigām.
		2. Papildu informāciju Pasūtītājs nosūta piegādātājam, kas uzdevis jautājumu, un vienlaikus ievieto šo informāciju Interneta vietnē, norādot arī uzdoto jautājumu.
	5. **Piedāvājumu iesniegšana**:
		1. Ieinteresētais piegādātājs piedāvājumu var iesniegt personīgi vai pa pastu, sākot ar Iepirkuma izsludināšanas dienu, **līdz 2016. gada 25.jūlijam plkst. 10:00**. Par iesniegšanas brīdi uzskatāms brīdis, kad Pasūtītājs saņem piedāvājumu 1.1.1.apakšpunktā norādītajā adresē.
		2. Piedāvājumu, kas iesniegts pēc piedāvājumu iesniegšanas termiņa beigām, Pasūtītājs neizskata.
		3. Pretendents sedz izmaksas, kas ir saistītas ar piedāvājuma sagatavošanu un iesniegšanu.
	6. **Prasības piedāvājuma noformējumam un iesniegšanai**:
		1. Piedāvājumu iesniedz 1 (vienā) eksemplārā atbilstoši Instrukcijas 1.6.apakšpunkta prasībām un tas sastāv no šādām daļām:
			1. pretendenta atlases dokumenti;
			2. tehniskais – finanšu piedāvājums;
		2. Piedāvājumu iesniedz aizlīmētā un aizzīmogotā aploksnē, uz kuras norāda:

|  |
| --- |
| Rīgas pašvaldības policijaLomonosova iela 12a, 27. kabinets, Rīgā, LV-1019, Latvija/pretendenta nosaukums, juridiskā adrese, tālrunis/Piedāvājums iepirkumam „**Avota ūdens piegāde, ūdens sadales iekārtu noma un tehniskā apkope**”, identifikācijas Nr. RPP 2016/24.**Neatvērt līdz piedāvājumu iesniegšanas termiņa beigām.** |

* + 1. Pretendents rakstveida piedāvājumu noformē tā, lai dokumentus nebūtu iespējams atdalīt. Sējuma lapām jābūt numurētām un jāatbilst pievienotajam satura rādītājam. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts cauršūto lapu skaits, apliecinājuma vietas nosaukums un datums, kā arī jābūt pretendenta vai tā pilnvarotā pārstāvja parakstam un tā atšifrējumam.
		2. Piedāvājumu sagatavo latviešu valodā.
		3. Pretendenta iesniegtajam piedāvājumam jābūt pretendenta likumiskā vai pilnvarotā pārstāvja parakstītam. Ja pretendenta piedāvājumu paraksta pilnvarotā persona, piedāvājumam klāt jāpievieno pilnvara (kopija).
		4. Ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar Ministru kabineta 2000. gada 22. augusta noteikumiem Nr. 291 „Kārtība, kādā apliecināmi dokumentu tulkojumi valsts valodā”. Apliecinājums nozīmē: uzraksts “TULKOJUMS PAREIZS”; tulka vārds, uzvārds un personas kods; tulka paraksts; apliecinājuma vietas nosaukums un datums.
		5. Pretendents apliecina piedāvājuma kopiju un iesniegto dokumentu kopiju pareizību atbilstoši Ministru kabineta 2010. gada 28. septembra noteikumiem Nr. 916 „Dokumentu izstrādāšanas un noformēšanas kārtība”. Ja iepirkuma komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz notariāli apliecinātu dokumenta kopiju. Apliecinājums ir šāds: uzraksts „KOPIJA” pirmās lapas augšējā labajā stūrī; uzraksts „KOPIJA PAREIZA” dokumenta beigās; apliecinātājas personas pilns amata nosaukums, vārds, uzvārds un paraksts.
		6. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja visi piedāvājuma dokumenti ir cauršūti vai cauraukloti.
		7. Piedāvājumā iekļautajiem dokumentiem jābūt skaidri salasāmiem un bez neatrunātiem labojumiem. Gadījumā, ja iepirkuma komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.
1. **INFORMĀCIJA PAR IEPIRKUMA PRIEKŠMETU**
	1. **Iepirkuma priekšmeta apraksts**:
		1. Iepirkuma priekšmets ir avota ūdens piegāde, ūdens sadales iekārtu noma un tehniskā apkope, saskaņā ar tehnisko specifikāciju (Instrukcijas 1. pielikums).
		2. CPV kods: 41110000-3 (Dzeramais ūdens, pakalpojumu kategorija – preces).
		3. Plānotā līgumcena – EUR 6 198,30 (seši tūkstoši viens simts deviņdesmit astoņi euro, 30 centi), neieskaitot pievienotās vērtības nodokli;
		4. Iepirkuma priekšmets nav sadalīts daļās.
		5. Pretendents drīkst iesniegt vienu piedāvājumu par visu iepirkuma priekšmeta apjomu.
		6. Pretendents nedrīkst iesniegt piedāvājuma variantus.
		7. Iepirkuma rezultātā tiks noslēgts iepirkuma līgums.
	2. Līguma izpildes termiņš un vieta:
		1. Paredzamais iepirkuma līguma darbības termiņš: līgums tiks slēgts uz 12 (divpadsmit) mēnešiem vai līdz kopējās līguma summas izlietošanai, atkarībā no tā, kurš no nosacījumiem iestāsies pirmais.
		2. Līguma izpildes vieta – Rīga, NUTS kods: LV006.
2. **IZSLĒGŠANAS NOTEIKUMU PĀRBAUDE**
	* 1. Pasūtītājs izslēdz pretendentu no dalības iepirkumā jebkurā no šādiem gadījumiem:
			1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
			2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;
			3. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi Instrukcijas 3.1.1.1. un 3.1.1.2. apakšpunktā minētie nosacījumi.
		2. Iepirkuma komisija, lai pārbaudītu, vai pretendents nav izslēdzams no dalības Iepirkumā Instrukcijas 3.1.1. apakšpunktā minēto apstākļu dēļ:
			1. attiecībā uz Latvijā reģistrētu vai pastāvīgi dzīvojošu pretendentu un Instrukcijas 3.1.1.3. apakšpunktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:
				1. par Instrukcijas 3.1.1.1. apakšpunktā minētajiem faktiem – no Uzņēmumu reģistra,
				2. par Instrukcijas 3.1.1.2. apakšpunktā minēto faktu – no Valsts ieņēmumu dienesta. Pasūtītājs attiecīgo informāciju no Valsts ieņēmumu dienesta ir tiesīgs saņemt, neprasot pretendenta un Instrukcijas 3.1.1.3. apakšpunktā minētās personas piekrišanu;
			2. attiecībā uz ārvalstī reģistrētu vai pastāvīgi dzīvojošu pretendentu un Instrukcijas 3.1.1.3. apakšpunktā minēto personu pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un Instrukcijas 3.1.1.3. apakšpunktā minēto personu neattiecas Instrukcijas 3.1.1. apakšpunktā noteiktie gadījumi. Termiņu izziņas iesniegšanai Pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, Pasūtītājs to izslēdz no dalības Iepirkumā.
		3. Atkarībā no atbilstoši Instrukcijas 3.1.2.1.2. apakšpunktā minētās pārbaudes rezultātiem iepirkuma komisija:
			1. neizslēdz pretendentu no dalības Iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un Instrukcijas 3.1.1.3. apakšpunktā minētajai personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
			2. informē pretendentu par to, ka saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka tam vai Instrukcijas 3.1.1.3. apakšpunktā minētajai personai dienā, kad paziņojums par plānoto līgumu publicēts Iepirkumu uzraudzības biroja mājaslapā, vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu – 10 dienas pēc informācijas izsniegšanas vai nosūtīšanas dienas – apliecinājuma iesniegšanai. Pretendents, lai apliecinātu, ka tam un Instrukcijas 3.1.1.3. apakšpunktā minētajai personai nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas par to, ka attiecīgajai personai nebija nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 *euro*. Ja noteiktajā termiņā minētais apliecinājums nav iesniegts, Pasūtītājs pretendentu izslēdz no dalības iepirkumā.
		4. Pasūtītājs veic izslēgšanas noteikumu pārbaudi tikai attiecībā uz pretendentu, kuram būtu piešķiramas līguma slēgšanas tiesības atbilstoši noteiktajām prasībām un kritērijiem.
3. **PRETENDENTU ATLASES NOSACĪJUMI UN IESNIEDZAMIE DOKUMENTI**

|  |  |  |
| --- | --- | --- |
| **Nr. pēc kārtas** | **Prasība** | **Iesniedzamais/-ie dokuments/-i** |
| 4.1. | Pretendents ir reģistrēts Komercreģistrā vai līdzvērtīgā komercdarbības reģistrā ārvalstīs atbilstoši attiecīgās valsts normatīvo aktu prasībām. | **1.** *Reģistrācijas faktu attiecībā uz Latvijas Republikā reģistrētajiem pretendentiem iepirkuma komisija pārbaudīs publiski pieejamajās datubāzēs.***2.** Ārvalstīs reģistrētajiem pretendentiem jāiesniedz reģistrācijas faktu apliecinošs dokuments. |
| 4.2. | Pretendents ne vairāk kā 3 (trijos) iepriekšējos gados (2013., 2014., 2015., kā arī 2016.) ir veicis vismaz 2 (divas) iepirkuma priekšmetam līdzvērtīgas preču piegādes. Līdzvērtīgas preču piegādes ir tādas, kur līgumcena par avota dzeramā ūdens piegādi 12 mēnešu periodā ir vismaz 6500 EUR bez PVN ***katrā līgumā.***  | 1. Aizpildīts Instrukcijas 2.pielikums.
2. Vismaz 2 (divas) pozitīvas atsauksmes no 2. pielikumā minētajiem pasūtītājiem. Katrā atsauksmē jābūt norādei uz piegādes priekšmetu un līgumcenu 12 mēnešu periodā.
 |
| 4.3. | Pretendentam, lai varētu ražot un piegādāt avota ūdeni, ir jābūt reģistrētam Latvijas Republikas Pārtikas un veterinārajā dienestā (atbilstoši Pārtikas aprites uzraudzības likuma prasībām). | *Reģistrācijas faktu attiecībā uz Latvijas Republikas Pārtikas un veterinārajā dienestā reģistrētajiem pretendentiem iepirkuma komisija pārbaudīs publiski pieejamajās datubāzēs.* |
| 4.4. | Akreditētas sertifikācijas institūcijas Pretendentam izsniegts spēkā esošs atbilstības sertifikāts, kas apliecina avota ūdens atbilstību Ministru kabineta 15.12.2015. noteikumu Nr.736 “Noteikumi par dabīgo minerālūdeni un avota ūdeni” prasībām | Pretendents iesniedz sertifikāta apliecinātu kopiju. |
| 4.5. | Valsts vides dienesta izsniegta atļauja, kas apliecina, ka pretendentam ir tiesības lietot ūdens resursus | Pretendents iesniedz Valsts vides dienesta izsniegtu derīgas atļaujas apliecinātu kopiju. |
| 4.6. | Derīgs sertifikāts, kas apliecina avota ūdens taras – pudeļu un aizbāžņu, kas paredzēti saskarei ar pārtiku, atbilstību Ministru kabineta 19.10.2011. noteikumu Nr.808 „Noteikumi par materiāliem un izstrādājumiem, kas paredzēti saskarei ar pārtiku” prasībām.  | Pretendents iesniedz derīga sertifikāta apliecinātu kopiju. |
| 4.7. | Dokuments, kas apliecina nomai piedāvāto ūdens sadales iekārtu atbilstību Ministru kabineta 12.04.2016. noteikumu Nr.209 „Iekārtu elektrodrošības noteikumi" prasībām | Pretendents iesniedz derīga dokumenta apliecinātu kopiju. |

1. **PIEDĀVĀJUMĀ IEKĻAUJAMIE DOKUMENTI**
	1. Dokumentu, kas apliecina personas, kas pārstāv pretendentu, paraksta tiesības, ja vien šīs tiesības nav konstatējamas no Uzņēmumu reģistra datiem.
	2. **Pretendentu atlases dokumenti:** noteikti Instrukcijas 4. punktā.
	3. **Tehniskais-finanšu piedāvājums**: pretendents iesniedz aizpildītu un parakstītu 1.pielikumu.
2. PIEDĀVĀJUMU VĒRTĒŠANA
	1. **1. posms – Piedāvājumu noformējums**:Instrukcijas 1.6. apakšpunktā noteikto prasību izpildes pārbaude.
	2. **2. posms – Pretendentu atlase**:Instrukcijas 4. punktā noteikto prasību izpildes un dokumentu pārbaude.
	3. **3. posms – Tehniskais-finanšu piedāvājums**:Instrukcijas 5.3. apakšpunktā noteikto prasību izpildes pārbaude.
	4. Vērtējot finanšu piedāvājumus, iepirkuma komisija pārbaudīs, vai piedāvājumā nav aritmētisku kļūdu. Ja iepirkuma komisija konstatēs aritmētiskās kļūdas, tā šīs kļūdas izlabos un turpmākajā vērtēšanas procesā ņems vērā labojumus. Par kļūdu labojumiem un laboto piedāvājuma summu Pasūtītājs informēs pretendentu.
	5. Līguma slēgšanas tiesības tiks piešķirtas pretendentam, kurš atbilst visām Iepirkumā noteiktajām prasībām un ir iesniedzis piedāvājumu **ar viszemāko cenu** par avota ūdeni (pudele 19,0 ± 1,0 l).
	6. Gadījumā, ja Instrukcijas 6.5. apakšpunktā piedāvātās cenas ir vienādas, iepirkuma komisija nosaka uzvarētāju, veicot izlozi pretendentu klātbūtnē.
	7. Par iepirkumu komisijas pieņemto lēmumu Pasūtītājs informēs visus pretendentus 3 (trīs) darba dienu laikā.
3. **IEPIRKUMA LĪGUMS**
	1. Pamatojoties uz pretendenta piedāvājumu, ar iepirkuma komisijas izraudzīto pretendentu (līgumā – Piegādātāju) Pasūtītājs (šīs sadaļas izpratnē – RPP) slēdz iepirkuma līgumu.
	2. Preču piegādes apmaksa notiks saskaņā ar pieņemšanas-nodošanas aktu un rēķinu, kuru Izpildītājs iesniedz Pasūtītājam vienu reizi mēnesī. Pasūtītājs pārbauda rēķinā norādītās summas atbilstību līguma noteikumiem un faktiski saņemtajām preču piegādēm un apmaksā to, attiecīgo naudas summu pārskaitot Izpildītāja bankas kontā 30 (trīsdesmit) dienu laikā no pieņemšanas-nodošanas akta un rēķina (turpmāk – elektroniskais rēķins) saņemšanas dienas.
	3. Piegādātājs sagatavo elektronisko rēķinu atbilstoši Rīgas pilsētas pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu.
	4. Piegādātājs elektroniskos rēķinus apmaksai iesniedz, izvēloties vienu no sekojošajiem rēķina piegādes kanāliem: izveido programmatūru datu apmaiņai starp Piegādātāja norēķinu sistēmu un pašvaldības vienoto informācijas sistēmu; augšupielādē rēķinu failus pašvaldības portālā [www.eriga.lv](http://www.eriga.lv), atbilstoši portālā noteiktajam aprakstam par elektroniskā rēķina iesniegšanas formātu un piegādes veidu; izmanto Web formas manuālai rēķinu ievadei.
	5. Līgumā noteiktā kārtībā iesniegts elektroniskais rēķins nodrošina Pusēm elektroniskā rēķina izcelsmes autentiskumu un satura integritāti.
	6. Līgumslēdzēji (puses) vienojas, ka elektroniskā rēķina apmaksas termiņu skaita no dienas, kad Piegādātājs, atbilstoši pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Piegādātājs ir iesniedzis pareizi, atbilstoši līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
	7. Piegādātājam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā elektroniskā rēķina apstrādes statusam.
	8. Ja Piegādātājs ir iesniedzis nepareizi aizpildītu un/vai līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Piegādātājs ir iesniedzis atkārtoto elektronisko rēķinu.
	9. Ja ir noticis preču piegādes sniegšanas termiņa kavējums, Piegādātājs maksā Pasūtītājam līgumsodu (samazina rēķina summu) 0,5% (nulle komats pieci procenti) no rēķina summas par katru nokavēto dienu, bet ne vairāk kā 10% no rēķina summas;
	10. Ja ir noticis apmaksas termiņa kavējums Pasūtītājs maksā Piegādātājam līgumsodu 0,5% (nulle komats pieci procenti) no rēķina summas par katru nokavēto dienu, bet ne vairāk kā 10% no rēķina summas.
	11. Nodrošināt Preču piegādi ar Piegādātāja transportu 2 (divu) darba dienu laikā no pasūtījuma nodošanas dienas. Piegāde ir uzskatāma par veiktu ar dienu, kad ir piegādātas visas attiecīgajā pasūtījumā norādītās preces.
	12. Pasūtītājam jebkurā brīdī ir tiesības vienpusēji atkāpties no līguma, ja tas konstatē, ka preču piegāde neatbilst tehniskās specifikācijas un līguma noteikumiem.

|  |  |
| --- | --- |
|  |  |

1.pielikums

iepirkuma Nr. RPP 2016/24 Instrukcijai

**Iepirkuma „Avota ūdens piegāde, ūdens sadales iekārtu noma un tehniskā apkope”**

**TEHNISKĀ SPECIFIKĀCIJA / TEHNISKAIS-FINANŠU PIEDĀVĀJUMS**

1. Piegādes nosacījumi:

1.1. Piegādāt avota dzeramo ūdeni 24 stundu laikā (vienas darba dienas) pēc pasūtījuma veikšanas uz Pasūtītāja norādītajām adresēm.

1.2. Avota ūdens jāpiegādā un ūdens sadales iekārtas jāuzstāda šādās adresēs Rīgas pilsētas robežās: Lomonosova iela 12a (Centrālā pārvalde); Ludzas iela 13/15 (Latgales pārvalde); Detlava Brantkalna iela 21 (Vidzemes pārvalde); Viestura prospekts 17/1 (Ziemeļu pārvalde); Spilves iela 25a (Kurzemes pārvalde); Krišjāņa Valdemāra iela 5 (Bērnu likumpārkāpumu profilakses nodaļa); Eduarda Smiļģa iela 48 (Zemgales pārvalde); Hanzas iela 7 (Centra pārvalde); Pāvu iela 16 (Drošības uz ūdens un civilās aizsardzības pārvalde); Selgas iela 23 (Drošības uz ūdens un civilās aizsardzības pārvalde); Pakalniešu iela 1c (Drošības uz ūdens un civilās aizsardzības pārvalde); Eduarda Smiļģa iela 48 (Operatīvās vadības un drošības uzraudzības pārvalde); Kaļķu iela 16 (Videonovērošanas centrs).

1.3. Avota ūdens tiek piegādāts atkārtoti lietojamos polimērmateriāla traukos (pudelēs) ar tilpumu 19,0 ± 1,0 litri (Piegādātāja īpašums). Avota ūdens traukiem (pudelēm) jābūt marķētiem saskaņā ar Ministru kabineta 15.12.2015. noteikumiem Nr.736 “Noteikumi par dabīgo minerālūdeni un avota ūdeni” prasībām. Traukam un tā korķim jāatbilst Ministru kabineta 19.10.2011. noteikumiem Nr.808 “Noteikumi par materiāliem un izstrādājumiem, kas paredzēti saskarei ar pārtiku” prasībām.

1.4. Nodrošināt līguma darbības laikā Pasūtītāju ar 28 ***ūdens sadales iekārtām*** (karstais un aukstais ūdens) bez glāžu turētājiem. Ūdens sadales iekārtai jāatbilst Ministru kabineta 12.04.2016. noteikumiem Nr.209 “Iekārtu elektrodrošības noteikumi” prasībām. Pasūtītājs ūdens sadales iekārtas piegādā ne vēlāk kā 3 (trīs) darba dienu laikā pēc līguma noslēgšanas, atbilstoši norādītajam skaitam un piegādes vietām. Ūdens sadales iekārtas nodrošina ūdens uzsildīšanu (+95oC) un atdzesēšanu (+10 oC), iekārtām ir jābūt paredzētām novietošanai uz grīdas. Ūdens sadales iekārtas garantijas termiņš ir visu lietošanas laiku. Ūdens sadales iekārtām jābūt savietojamām ar piegādājamiem avota ūdens traukiem (pudelēm).

1.4.1. Nepieciešamais nodrošinājums (***ūdens sadales iekārtas***):

- Lomonosova iela 12a (Centra pārvalde): 5 ūdens sadales iekārtas;

- Ludzas iela 13/15 (Latgales pārvalde): 2 ūdens sadales iekārtas;

- Detlava Brantkalna iela 21 (Vidzemes pārvalde): 3 ūdens sadales iekārtas;

- Viestura prospekts 17/1 (Ziemeļu pārvalde): 4 ūdens sadales iekārtas;

- Spilves iela 25a (Kurzemes pārvalde): 3 ūdens sadales iekārtas;

- Krišjāņa Valdemāra iela 5 (Bērnu likumpārkāpumu profilakses nodaļa): 1 ūdens sadales iekārta;

- Eduarda Smiļģa iela 48 (Zemgales pārvalde): 2 ūdens sadales iekārtas;

- Hanzas iela 7 (Centra pārvalde): 3 ūdens sadales iekārtas;

- Pāvu iela 16 (Drošības uz ūdens un civilās aizsardzības pārvalde): 1 ūdens sadales iekārta;

- Selgas iela 23 (Drošības uz ūdens un civilās aizsardzības pārvalde): 1 ūdens sadales iekārta;

- Pakalniešu iela 1c (Drošības uz ūdens un civilās aizsardzības pārvalde): 1 ūdens sadales iekārta;

- Eduarda Smiļģa iela 48 (Operatīvās vadības un drošības uzraudzības pārvalde): 1 ūdens sadales iekārta;

- Kaļķu iela 48 (Videonovērošanas centrs): 1 ūdens sadales iekārta.

1.5. Pusēm rakstiski vienojoties, Pasūtītājs līguma darbības laikā ir tiesīgs līdz 20% palielināt vai samazināt nepieciešamo ūdens sadales iekārtu daudzumu.

1.6. Ūdens sadales iekārtu, uzstādīšanu, tehnisko un regulāru sanitāro apkopi piegādātājs līguma darbības laikā veic bez maksas.

1.7. Minimālās prasības: orientējošais apjoms – 285 pudeles mēnesī. Pudeļu skaits mēnesī var tikt palielināts vai samazināts par 40%.

**1.tabula**

|  |  |
| --- | --- |
| **Preces apraksts (mērvienība)** | **Cena par 1 vienību, EUR** |
| **bez PVN** | **PVN \_\_\_ %** | **ar PVN** |
| Avota ūdens (pudele 19,0 ± 1,0 l) |  |  |  |

Cenas jānorāda ***euro* (EUR) ar 2 (divām) zīmēm aiz komata.**

Apliecinām, ka:

1. Cenā iekļauti visi ar preču piegādi saistītie izdevumi, t.sk., administratīvās izmaksas, transporta izdevumi, visa veida sakaru u.c. izmaksas, lai nodrošinātu iepirkuma līguma izpildi pilnā apjomā, nolīgtajā termiņā un labā kvalitātē. Papildus izmaksas iepirkuma līguma darbības laikā netiks pieļautas.
2. Cenā ietverti arī visi nodokļi (izņemot pievienotās vērtības nodokli) un nodevas, kā arī visi iespējamie riski, kas saistīti ar tirgus cenu svārstībām plānotajā iepirkuma līguma izpildes laikā.

|  |
| --- |
| **Informācija par pretendentu** |
| Pretendenta nosaukums: |  |
| Reģistrācijas numurs un datums: |  |
| Juridiskā adrese: |  |
| Pasta adrese: |  |
| Tālrunis: |  | Fakss: |  |
| E-pasta adrese: |  |
|  |
| **Finanšu rekvizīti** |
| Bankas nosaukums: |  |
| Bankas kods: |  |
| Konta numurs: |  |
|  |
| **Informācija par pretendenta kontaktpersonu (atbildīgo personu)** |
| Vārds, uzvārds: |  |
| Ieņemamais amats: |  |
| Tālrunis: |  | Fakss: |  |
| E-pasta adrese: |  |

|  |
| --- |
|  |
| *Pretendenta likumiskā vai pilnvarotā pārstāvja amats, vārds, uzvārds un paraksts* |

2.pielikums

iepirkuma Nr. RPP 2016/24 Instrukcijai

**Informācija par LĪDZVĒRTĪGĀM PREČU PIEGĀDĒM**

|  |  |  |  |
| --- | --- | --- | --- |
| **Nr.p.k.** | **Pasūtītājs, tā kontaktinformācija** | **Īss preču piegādes apraksts un apjoms**  | **Līguma darbības laiks un summa (bez PVN)**  |
| 1. |  |  |  |
| 2. |  |  |  |
| 3. |  |  |  |
|  |  |  |  |
|  |  |  |  |

|  |
| --- |
|  |
| *Pretendenta likumiskā vai pilnvarotā pārstāvja amats, vārds, uzvārds un paraksts* |